ועדת החוקה, חוק ומשפט, כנסת 24, פרוטוקול מספר 33, 2021-07-27 09:00

גלעד קריב: בוקר טוב לכולם, תודה למצטרפות ולמצטרפים.

גלעד קריב: אנחנו בדיון בהצעת חוק הדיינים (תיקון מס' 30), התשפ"א-2021 - הכנה לקריאה שנייה ושלישית.

גלעד קריב: אנחנו, כפי שכולנו יודעים, נמצאים בדיון חוזר של הדיונים בחקיקה, אבל תמיד ניתן לחדש חידושים ולמצוא עוד זוויות.

גלעד קריב: אנחנו נכבד את תהליך החקיקה ונקפיד בו קלה כחמורה.

גלעד קריב: אני מניח שמטבע הדברים, מכיוון שכבר עסקנו בהרחבה בחוק במספר דיונים, ישנם דברים רבים שאנחנו עדיין זוכרים מהדיונים הקודמים.

גלעד קריב: היועץ המשפטי, בבקשה, אם ישנם דברים שאתה מבקש להדגיש בהצעת החוק.

אלעזר שטרן: כפי שאמר היושב-ראש, צריך לקחת בחשבון, מכיוון שאנחנו נמצאים בסוג של שידור חוזר, שזאת אותה הצעת חוק ממשלתית, אותו נוסח שהוגש מטעם - -

גלעד קריב: הנוסח שמונח בפני הוועדה הוא נוסח שהנחתי בתיאום עם הממשלה, הוא בא בנעלי הנוסח שאושר בקריאה ראשונה.

גלעד קריב: חווינו את המהלך הזה גם בדיון הקודם, בהסדרת החוק בפעם הקודמת.

גלעד קריב: הנוסח שלפנינו הוא לא הנוסח של הקריאה הראשונה, הוא נוסח שהגענו אליו בהסכמה עם השרים הנוגעים בדבר ועם משרד המשפטים.

אלעזר שטרן: הוא זהה לנוסח שהונח על שולחן הכנסת לפני שבועיים לקריאה שנייה ושלישית.

גלעד קריב: נכון.

אלעזר שטרן: בגלל שמדובר בנוסח זהה מבחינת הצעת החוק הממשלתית ומבחינת הנוסח שמציע יו"ר הוועדה, כל הדיונים שנעשו בסבב הקודם רלוונטיים גם פה, אותן השאלות שדנו ואותן ההתייחסות.

אלעזר שטרן: עלתה השאלה לגבי ההצדקה להגדלת כוחה של הממשלה, שהיו"ר נתן את התייחסותו בפעם הקודמת, ולנושא של דילול הכוח של האופוזיציה.

אלעזר שטרן: נקודה שקצת פחות התייחסנו אליה בדיון הקודם ואולי גם לא מיצינו את הדיון בה עד הסוף - הוראת המעבר.

אלעזר שטרן: הייתי מציע שהממשלה תאמר את דברה לגבי הוראת המעבר.

אלעזר שטרן: אנחנו רואים איזה שהוא קושי מסוים בהוראה הזאת.

אלעזר שטרן: היא לא בלתי אפשרית, אבל היא מעוררת קושי.

אלעזר שטרן: יש את ההוראה הקבועה שמדברת על התחלפות הטוענות הרבניות כל כינון ממשלה, שזה לא דבר שתואם בדרך כלל את הדנ"א של המינויים בשירות הציבורי שלא הולכים לפי כינון ממשלה אלא לפי זמן מסוים, ויש את הוראת המעבר שקוצבת את הזמן של טוענת רבנית מכהנת.

גלעד קריב: זה לא מינוי של השירות הציבורי.

גלעד קריב: אנחנו עוסקים במטריה אחרת.

אלעזר שטרן: זה נכון שהשר ממנה, אבל המינוי הוא לא הנציג של השר.

אלעזר שטרן: יש מצבים שבהם המינוי הוא נציג של השר.

אלעזר שטרן: פה הוא לא נציג של השר.

אלעזר שטרן: פה יש סעיף מפורש שמדבר על זה שיש לו עצמאות בשיקול הדעת שלו.

אלעזר שטרן: השר אמנם ממנה אותו כנציג ציבור, אבל הוא לא נציג של השר.

אלעזר שטרן: גם בוועדות אחרות, כשהשר ממנה נציג, בדרך כלל הנציג לא מתחלף עם חילופי השר.

אלעזר שטרן: זה לא בלתי אפשרי, אבל זה לא תואם את הדין הרגיל של המינויים.

אלעזר שטרן: הוראת המעבר קוצבת את הזמן של הטוענת הרבנית המכהנת.

אלעזר שטרן: היה לה כמעט שנה אחורה, ועכשיו תהיה לה עוד שנה קדימה - סך הכל שנתיים.

אלעזר שטרן: אנחנו מעדיפים שזה יהיה יותר דומה למה שיש אצל עורכי דין - 3 שנים.

אלעזר שטרן: שוב, זה לא בלתי אפשרי, אבל זאת בהחלט קצת הוראה חריגה.

גלעד קריב: עורך הדין אלעד טובי, ממונה ייעוץ משפטי, המשרד לשירותי דת, בבקשה.

אלעד טובי: אני מבין שחזרנו להצעה הראשונה, להצעה בנוסח הראשון.

אלעד טובי: דיברנו על איזו שהיא הגבלה בכבילת שיקול הדעת של בחירת נציגי הכנסת.

גלעד קריב: אנחנו לא נמצאים בנוסח הזה, אנחנו נמצאים בנוסח שהניח יושב ראש הוועדה בתיאום עם משרדי הממשלה, עם השרים הנוגעים בדבר.

אורי מקלב: ממש מפתיע.

גלעד קריב: לא מפתיע.

גלעד קריב: היינו בסיפור הזה בפעם שעברה.

גלעד קריב: מפתיע הוא לא.

גלעד קריב: יש תיאום שאתה יכול לבדוק עם השר.

גלעד קריב: הנוסח שאנחנו דנים בו הוא על דעת השרים הנוגעים בדבר.

גלעד קריב: אנחנו דנים בנוסח שהוועדה אישרה לקריאה שנייה ושלישית.

אלעד טובי: זה הנוסח שקובע שמתוך ארבעת נציגי הממשלה והכנסת יהיו שתי נציגות נשים.

אלעזר שטרן: לא, זה הנוסח של הצעת החוק הממשלתית בקריאה ראשונה.

אלעזר שטרן: זה לא הנוסח שהונח על שולחן הכנסת בסבב הקודם לקריאה שנייה ושלישית, וזה לא הנוסח שמונח כרגע על שולחן הוועדה מטעם יו"ר הוועדה.

אלעזר שטרן: אנחנו כרגע דנים בנוסח שהונח על ידי יו"ר הוועדה בתיאום עם הקואליציה ועם השרים הנוגעים בדבר.

אלעזר שטרן: הנוסח מדבר על הוספת שר נוסף והוספת טוענת רבנית נוספת.

אלעד טובי: הגדלת מספר החברים ל-13, ועל הוספת טוענת רבנית והוספת שר בממשלה.

אלעזר שטרן: נכון.

אלעד טובי: הגשנו את חוות הדעת המשפטית.

אלעד טובי: דיברנו על קשיים משפטיים בשינוי האיזון בין מספר חברי הממשלה למספר חברי הכנסת ויתר החברים בוועדה, אבל אמרנו שאין כאן מניעה משפטית לקדם את הנוסח הזה, כמו שאין מניעה לקדם גם את הנוסח הראשון.

אלעזר שטרן: מה התייחסות

אלעזר שטרן: כם לסוגיה של הוראת המעבר ולמועד החילופין של הטוענת הרבנית?

גלעד קריב: הנוסח שאושר בקריאה ראשונה הוא לא הנוסח שאנחנו דנים בו כרגע, לכן סוגיית העמדה המשפטית לגביו היא פחות רלוונטית.

גלעד קריב: התיקון מביא לאיזון מספרי יותר ראוי בין נציגי עולם הדיינות לבין הדרג הפוליטי, הוא מקרב את זה יותר למצב שישנו בוועדה למינוי שופטים.

גלעד קריב: בוועדה למינו דיינים ישנם 4 נציגים של עולם הדיינות ו-4 נציגים של הדרג הפוליטי, שזה בניגוד לכל ועדה אחרת למינוי שבה לדרג הפוליטי אין רוב בוועדה, בוודאי כשמדובר במינוי לערכאה הגבוהה ביותר ששם נדרשת הסכמה רחבה.

גלעד קריב: מדוע, לשיטתכם, יש הצדקה בוועדה למינוי דיינים שיהיה מצב שבו לדרג של נבחרי הציבור לא יהיה את הייצוג הגדול ביותר?

גלעד קריב: מה ההצדקה שיהיו 4 נציגים אל מול 4 נציגים נבחרים?

אלעד טובי: זו סוגיה שבעיקרה היא לא משפטית.

אלעד טובי: לאורך חוות הדעת שהגשנו לא ראינו מניעה משפטית בהגדלת מספרם של חברי הממשלה.

גלעד קריב: בהרכב הנוכחי בוועדה למינוי דיינים קיים עיוות אל מול כל יתר ועדות המינוי האחרות שבהן ישנו ייצוג יתר לנציגי המערכת השיפוטית.

גלעד קריב: המפלגות החרדיות בכנסת לא הסכימו לרעיון שיהיו 3 נציגים לעולם הדיינות אל מול 4 נציגים לדרגים של נבחרי הציבור, כי הרי צריך את שני הרבנים הראשיים בוועדה, לא ניתן להסתפק ברב הראשי שמכהן כנשיא בית הדין הרבני הגדול.

גלעד קריב: אם צריכים 4 נציגים לעולם הדיינות, זה צריך להיות על פי העיקרון שקיים בכל ועדות המינוי – שלדרג הפוליטי של נבחרי הציבור אין רוב, אבל הוא זוכה לייצוג הכי גדול מבחינה מספרית בוועדה.

גלעד קריב: אנחנו מביאים תיקון לעיוות שהיה בוועדה למינוי דיינים.

גלעד קריב: נכון שיש שתי שיטות לבצע את התיקון הזה: או 3 שרים ו-2 חברי כנסת, או 2 שרים ו-3 חברי כנסת, כמו שיש בוועדה למינוי קאדים ששם יש 3 חברי כנסת.

גלעד קריב: הצעת הממשלה מציעה 3 שרים ו-2 חברי כנסת.

גלעד קריב: אם היו מביאים לכאן 3 חברי כנסת ו-2 שרים, עדיין הקואליציה הייתה מקבלת מכוח הרוב שלה את הייצוג הזה.

גלעד קריב: אני חושב שהצעת החוק מטייבת את ההלימה של הוועדה הזאת אל מול הוועדות האחרות.

גלעד קריב: אני יודע שיש כרגע פרופסיה מקצועית אחת בפני בית הדין שלא מוסדרת בחקיקה ראשית, ועל זה צריך לתת את הדעת.

גלעד קריב: טוב היה שנושא הטוענים והטוענות יוסדר בחקיקה, לא בתקנות, כי בכל זאת מדובר באנשים שעוסקים בייצוג אנשים שעומדים בפני ערכאה שיפוטית.

גלעד קריב: אם היה גוף יציג היה אפשר שהגוף היציג יבחר מתוכו את הנציגים.

גלעד קריב: עכשיו לגבי הנושא של שתי טוענות רבניות.

גלעד קריב: במקום שבו ישנה הטיה כל כך חריפה נגד נשים בהרכבים של הערכאה השיפוטית, במקום שבו דרכן של נשים בעולם הדיינות אינה אפשרית, צריך לאזן את זה לא רק על ידי הבטחת ייצוג הולם.

גלעד קריב: אם זה היה תלוי בי הייתי עוד יותר מרחיק לכת.

גלעד קריב: במקום שבו דרכן של נשים חסומה אל כס הדיינות לא די להבטיח ייצוג הולם.

גלעד קריב: לא יכול להיות שנסת

גלעד קריב: פק בזה שאל מול 4 מקומות ששמורים רק לגברים, שאלה שני רבנים ראשיים ושני דיינים, יהיה ייצוג של 4 נשים, ייצוג מינימאלי בוועדה.

גלעד קריב: אי אפשר להתעלם בוועדה למינויו דיינים מהעובדה שנשים לא יכולות להציג את המועמדות שלהן לתפקידי דיינות.

גלעד קריב: כל עוד זה המצב והמחוקק, לצערי, מאפשר את המצב הזה, אנחנו חייבים להבטיח ייצוג יתר של מחצית מהאוכלוסייה שלא יכולה להגיע אל כס הדיינות.

גלעד קריב: ההתעקשות שלנו הייתה שלא יהיו פה טוען וטוענת, אלא שתי טוענות.

גלעד קריב: מי שליבו גס בעניין הזה, שייגש ויסדר קודם כל את העובדה שנשים לא יכולות להגיע לכס הדיינות, רק אז שיבוא אלינו וידבר למה שתי טוענות רבניות ולא טוען וטוענת.

גלעד קריב: אי אפשר ללכת עם חמאה מרוחה על הראש.

גלעד קריב: מי שזועק את צעקת שוויונם של הגברים בוועדה, שיבוא קודם כל ויסדיר את יכולתן של נשים להתמודד לתפקיד השיפוטי החשוב של דיינות בבית דין רבני.

גלעד קריב: עד אז ניתן ייצוג יתר לנשים בוועדה.

גלעד קריב: האם אתה רוצה להתייחס לעניין הוראת המעבר?

אלעד טובי: אין לי מה להוסיף בנושא.

אלעד טובי: לא ראינו איזה שהם קשיים משפטיים בנושא.

גלעד קריב: משרד המשפטים, האם תרצו להתייחס להוראת המעבר?

יעל בלונדהים: ראינו קושי עם הוראת המעבר בכך שמינוי של משרה מכהנת נקצב באופן בעייתי.

יעל בלונדהים: מאחר והתקופה היא תקופה של שנה, אנחנו לא חושבים שיש כאן מניעה.

גלעד קריב: היו דוגמאות לזה בעבר?

גלעד קריב: האם יש פה דבר שהוא מבחינתכם תקדימי?

יעל בלונדהים: אני לא מכירה קציבה של מינוי בחקיקה.

גלעד קריב: חבר הכנסת מקלב, בבקשה.

אורי מקלב: אני לא יודע אם כשבא לכאן היועץ המשפטי של המשרד לשירותי דת ואומר "אתם לא דנים בהצעה המקורית", הוא מיתמם, או שהוא עומד מאחורי הדברים שלו.

אורי מקלב: אני לא מבין למה נציגת הממשלה לא מוצאת לנכון להעיר על התהליך, על השינוי מהצעת החוק הממשלתית, על כך שמגיעה לכאן לשולחן בן לילה הצעה אחרת לגמרי.

אורי מקלב: אנחנו לא יכולים להגיד בדיון שלנו עכשיו מה שהיה הוא שיהיה.

אורי מקלב: יש כאן הצעת חוק שמביאים אותה מחדש, בתהליך מחדש.

אורי מקלב: אנחנו הרי יודעים את כל גלגולו של החוק, אנחנו יודעים שהחוק הגיע בוורסיה ממשלתית מסוימת והכנסת, אם בהכוונת יושב-ראש הוועדה או ביחד עם הייעוץ המשפטי, הביאה נוסח אחר לגמרי.

אורי מקלב: אגב, הוא בעייתי לא פחות מהצעת החוק הראשונה, מהצעת החוק הממשלתית.

אורי מקלב: העלינו את כל הדברים, הצפנו את הדברים.

אורי מקלב: אני חושב שהדברים נשארו ללא מענה.

אורי מקלב: לפי מה שהייעוץ המשפטי של הוועדה אמר ואנחנו אמרנו, בסופו של דבר מדובר פה בהפרת איזונים מאוד מהותיים בין הכנסת לבין הממשלה, כי הממשלה ממנה 3 נציגים מול 2 נציגים של הכנסת.

אורי מקלב: אם היינו צריכים לתת העדפה מתקנת בין הממשלה לבין הכנסת, כמובן שהכנסת צריכה לקבל את המספר היותר גבוה של הנציגות, כי הממשלה מייצגת חלק מהכנסת, לא את כל הכנסת.

אורי מקלב: אם הממשלה מיוצגת על ידי הקואליציה פעם אחת, בוודאי שהיה צריך להיות יותר איזון כלפי הכנסת.

אורי מקלב: אם הייתי צריך לבחור 3, הדעת הייתה מחייבת לתת לכנסת 2 ולממשלה 1.

אורי מקלב: פה אנחנו עושים עוול פעמיים.

אורי מקלב: לא רק זה שאנחנו נותנים לממשלה 3 נציגים, אנחנו נותנים לממשלה, בטענה כזאת או אחרת של גילדה מקצועית, לבחור 2.

אורי מקלב: הבחירה של שתי טוענות רבניות היא בחירה מקצועית, היא לא מינוי שבא לעשות שוויון בין גברים לנשים.

אורי מקלב: אין קשר בין הוועדה לבין הדיינים אם הם גברים או לא גברים, אם הרבניים הראשיים הם גברים או לא.

אורי מקלב: אנחנו לוקחים מתוך גילדה מקצועית.

גלעד קריב: איך נבחרה הטוענת המכהנת?

גלעד קריב: היא עברה בחינה?

גלעד קריב: כינסו את אסיפת הטוענות הרבניות ובחרו?

אורי מקלב: אני מדבר על כך שאתה בוחר מתוך גילדה מקצועית שיש בה 90% גברים ו-10% נשים שתי נציגות נשים.

אורי מקלב: הנשמע דבר כזה?

גלעד קריב: הנשמע דבר כזה ש-52% מאזרחיות ישראל היהודיות לא יכולות להגיע לכס השיפוט בדיונים שנוגעים לחייהן?

אורי מקלב: מה הקשר?

גלעד קריב: אדוני לא מבין את הקשר, אבל אנחנו כן.

אורי מקלב: אין קשר.

אורי מקלב: קח נשים מארגוני הנשים, תגדיל בכנסת את הנציגות של הנשים.

אורי מקלב: אתה מתיימר לעשות במשהו מקצועי, בוועדה מקצועית, תיקון של שוויון?

אורי מקלב: אתה מדיר את הטוענים הגברים?

אורי מקלב: אתה קובע שאי אפשר לבחור בהם?

גלעד קריב: ואתם קובעים שאי אפשר לבחור בטוענות רבניות ובנשות הלכה לתפקידי דיינות, לתפקידים שמכריעים בסכסוכי משפחה?

גלעד קריב: כל עוד אתם מגינים, וגם לא פתחנו את זה פה בדיון כי אנחנו מכבדים את הסטטוס קוו - -

אורי מקלב: אתה לא מכבד, כי אתה בא ומסביר למה נעשה עיוות.

גלעד קריב: אנחנו מאזנים במעט את העיוות הדרמטי שקיים פה 73 שנים.

גלעד קריב: גם כשאני מאמין שבתי הדין הרבניים לא יכולים לדון בצורה ראויה והגונה בעניינן של נשים מעצם חסימת דרכן של נשים לתפקידי השיפוט, לא תשמעו מאיתנו סיסמאות על בתי הדין.

גלעד קריב: למרות המחלוקות האדירות עם מערכת בתי הדין הרבניים, אנחנו מכבדים את המוסד הזה כערכאה שיפוטית.

גלעד קריב: אנחנו לא מדברים כאן על צעדים מרחיקי לכת.

גלעד קריב: אנחנו מדברים על עיוות של 73 שנים שהממשלה הזאת רוצה בעדינות לתקן, בדיוק כמו את העיוות שהערכאה של מינוי שופטים מחלקת מראש קווטות עדתיות ופוליטיות במינוי הדיינים.

אורי מקלב: ככל שאתה מעמיק ומציף את הדברים של תיקון בתי הדין, ככה אתה מעצים את העוול שאתה עושה בקביעה הזאת.

אורי מקלב: אין קשר בין הדברים האלה, חוץ מהשקפת עולמך.

אורי מקלב: אף אחד לא יכול לקבל את זה שהוועדה למינוי דיינים היא זו שתתקן את הרכב בתי הדין.

אורי מקלב: אין קשר בין הדברים.

אורי מקלב: ככל שאתה מאמין שזו הסיבה, ככה אתה מעוות יותר את הסיבה שאתה היום קובע שיהיו שתי טוענות מגילדה מקצועית.

אורי מקלב: אני לא אומר שגבר לא יכול לדון באישה, כמו שאני לא אומר שאישה לא יכולה לראות את הצד הגברי.

אורי מקלב: אתה יכול לבוא ולומר שאתה רוצה לתת גם ייצוג לנשים, אבל לבוא היום ולהשמיץ ולהכפיש את בתי הדין כיוון שאין שם נשים - -

גלעד קריב: חבר הכנסת מקלב, לא שמעת ממני השמצה על בתי הדין הרבניים.

גלעד קריב: הייצוג ההולם זה לא קונספט שנועד לענות רק על איזה שהוא עיקרון צדק.

גלעד קריב: בפורום שאין בו יהודי חרדי אחד, הקשב לאורך הזמן לצרכים של הציבור החרדי, לתפישות העולם שלו, הולך ונשחק.

גלעד קריב: כל דייני ישראל, כמו כל שופטי ישראל, חזקת היושר, ניקיון הכפיים עומדת להם.

גלעד קריב: אני גם לא רוצה בתי דין רק של נשים דיינות.

גלעד קריב: באיזה עוד מקום חסומה דרכן של נשים לתפקידים בכירים למעט בתי הדין הדתיים בישראל?

אורי מקלב: זה בסדר שבבג"ץ אין אפילו מישהו ששייך לאוכלוסייה החרדית?

גלעד קריב: דומני שזה היה הנשיא בדימוס אהרון ברק ששקד על לאתר משפטנים חרדים בעלי התאמה לישיבה בבית המשפט, ואתה יודע במה דברים אמורים.

אורי מקלב: אני לא יודע במה דברים אמורים.

גלעד קריב: הלוואי ויהיו שופטים חרדים בבית המשפט העליון.

גלעד קריב: המציאות הזאת גם תקרה.

אורי מקלב: בג"ץ צריך לדון על צדק חברתי, על שוויונות.

אורי מקלב: אתה בא ואומר שככל שעוברות השנים ואין בקרב הדיינים נשים, ככה מתרחקת האפשרות שלהם לדון - -

גלעד קריב: אני אשמח שהרבנים הבולטים בציבור החרדי ישמיעו קול שמעודד את המשפטנים החרדים הצעירים לשאת את עיניהם אל כס השיפוט בכל ערכאות השיפוט, לרבות בבית המשפט העליון.

גלעד קריב: אני מחכה לרגע שבו רב גדול בישראל לא יקרא לבית המשפט העליון ערכאות גויים, אלא יאמר לציבור החרדי שלמד משפטים: לכו והשפיעו מתוך בתי המשפט בישראל, לכו תשקפו את קולו של הציבור החרדי.

אורי מקלב: תביע דעות לתנועה שאתה עומד בראשה או בא ממנה.

אורי מקלב: הציבור החרדי יחליט בעצמו אם הוא רוצה לבוא למקום כזה, לא רוצה לבוא למקום כזה.

גלעד קריב: אם אתם לא רוצים לבוא, למה שתלינו על כך שאין שם נציגים חרדים?

גלעד קריב: אני לא מתווכח איתך אידיאולוגית, אני מדבר לגופם של הליכים שחייבים להיות מינימאליים בסטנדרט המקצועי שלהם, בסטנדרט החוקי שלהם.

גלעד קריב: הביאו לכאן הצעה מתמיהה מאוד, הצעה פרסונאלית בחוק הדיינים.

גלעד קריב: זה לא סתם פרסונאלי גרידא, זה סוג של תיאבון שלטוני בלתי נשלט של חבר ממשלה שהחליט שמתוקף תפקידו כשר שיכון הוא צריך להיות בוועדה.

גלעד קריב: כשיש מחלוקת בין שני שרים מי יהיה בוועדה לבחירת דיינים, ומקובל שהשר לשירותי דת הוא נציג הממשלה, באים לפה עם שינוי חוק יסוד.

גלעד קריב: מה היה קורה אם היה מקרה הפוך?

גלעד קריב: אדוני גם יזכיר שהחוק המקורי הפקיד את הייצוג של הממשלה בידי שר המשפטים, אבל בלחץ המפלגות החרדיות, אם אינני טועה, החוק שונה כך שבמקום שר המשפטים, שהוא השר שצריך להיות מופקד על ערכאות שיפוטיות, העניין הועבר לשירותי דת.

גלעד קריב: כדאי להזכיר את ההיסטוריה של החקיקה?

אורי מקלב: כן, אבל מאיפה הגיע העניין של להוסיף טוענת רבנית?

אורי מקלב: אתה יכול להוסיף הרבה היסטוריות.

אורי מקלב: אין קשר בין שר השיכון, בין צרכים קואליציוניים גרידא, לבין הוועדה למינוי דיינים.

אורי מקלב: מה היה קורה אם השרה שקד הייתה אמורה להיות נציגה מכוח הסכמים קואליציוניים של ימינה עם הממשלה ביחד עם השרה יפעת שאשא-ביטון, והיו באים ואומרים לכנסת: מכיוון שאנחנו צריכים למנות שתי שרות אתם תבחרו רק גברים?

אורי מקלב: האם היינו מסכימים שאף אישה מהכנסת לא הייתה נבחרת?

גלעד קריב: הנה, כבודו, תיקנו את העניין.

אורי מקלב: מבחינתי תשאיר את זה.

גלעד קריב: לא מבחינתנו.

גלעד קריב: כשהבנתם שיש בעיה שהרוב או ש-80% מהכנסת לא יוכלו להיבחר, באתם ושיניתם את החוק.

גלעד קריב: באתם גם עם הוראת מעבר לגבי קציבת כהונה של טוענת רבנית שמונתה.

גלעד קריב: אי אפשר להסתכל ולהגיד שהיא כיהנה כבר שנה, כי זאת הייתה שנה שבה לא הייתה כנסת, שבה לא היה שום דבר, שבה לא הייתה יכולת לבחור דיינים.

גלעד קריב: היום אתה קוצב את כהונתה בזמן.

גלעד קריב: ההליך הזה הוא לא נכון, הוא פוגעני, הוא הליך דורסני.

גלעד קריב: הממשלה, אחרי שהחוק נפל ולא עבר - -

ענבר בזק: בגלל טעות אנוש של בן אדם.

אורי מקלב: הכל יכול להיות.

אורי מקלב: מה הייתה צריכה לעשות הממשלה?

אורי מקלב: מה היה צריך לעשות השר לענייני דתות?

אורי מקלב: להביא את החוק שעבר בממשלה ולהגיד: את החוק הזה אני מבקש לאשר מחדש.

אורי מקלב: באה הממשלה ואומרת: לא, אני מביאה את הוורסיה הראשונה, את הנוסח הראשון.

אורי מקלב: למה הממשלה עשתה את זה?

אורי מקלב: הממשלה אטומה, היא לא יודעת שום דבר?

אורי מקלב: היא לא ליוותה את התהליך?

אורי מקלב: לא הייתה לנגד עיניה הצעת החוק?

אורי מקלב: שרים הרי הצביעו פה.

אורי מקלב: היועץ המשפטי היה מודע לזה.

אורי מקלב: מסיבה אחת ויחידה עשו את זה - כדי לדלג על תהליך של הנחה בפני הציבור.

אורי מקלב: הצעת החוק הראשונה, הוורסיה הראשונה לא הייתה בפני הציבור.

אורי מקלב: היא אולי הייתה 4 ימים מקסימום.

אורי מקלב: בגלל צורך כזה או אחר של זמנים קבועים בתקנות הכנסת אתם עושים דבר כזה?

אורי מקלב: עכשיו כשבידכם הדבר, כשהחוק נפל, אתם מדברים על נוסחה אחרת שטענו כאן בוועדה שמדובר בנוסח אחר?

אורי מקלב: מתוך הנוסח הראשון שהממשלה הביאה מילה אחת לא מופיעה בנוסח החדש.

אורי מקלב: במקום 18 מילים הבאתם עשרות שורות של סעיפים, תת סעיפים, הוראות מעבר, הצעת חוק אחרת.

אורי מקלב: איפה היועץ המשפטי שצריך להיות אמון ולהגיד לשרים: צריך ללכת בדרך המלך, בדרך הישרה?

אורי מקלב: היועץ המשפטי לא אומר שום דבר.

אורי מקלב: הוא נותן לממשלה להביא הצעת חוק בטענה שכבר דנו בהצעת החוק הזאת, כשהכנסת לרגע אחד לא חושבת לדון בנוסח הזה.

אורי מקלב: הממשלה מאשרת להביא את זה.

אורי מקלב: כולם יודעים למה כלה נכנסת לחופה, כולם יודעים את התהליך, אבל כולם מתעלמים.

אורי מקלב: מביאים לכנסת, כשכולם יודעים שהכנסת תביא הצעת חוק אחרת.

אורי מקלב: אני לא יודע למה חיכיתם עד שעה 06:30 בבוקר להביא את זה ולא מיד.

אורי מקלב: אדוני היושב-ראש, למה לא עמדת מעל במת הכנסת ואמרת: אני מביא כאן הצעת חוק שאני מתכוון לשנות אותה?

אורי מקלב: למה אין שקיפות?

אורי מקלב: למה אין יושרה?

אורי מקלב: אנחנו באיזה תמימות באים כאילו שהתהליך עבר כאן, כאילו הכל היה בסדר.

אורי מקלב: שלחתי מכתב ליועץ המשפטי לממשלה לפני כמה ימים, בתאריך י' באב, 19.7.2021.

אורי מקלב: הלנתי בפניו על כך שהכנסת והייעוץ המשפטי של הכנסת מצאו קשיים משפטיים שיש בנוסח המקורי של הכנסת ולכן הוועדה שינתה את הנוסח.

אורי מקלב: עכשיו הממשלה מביאה לאישור הכנסת נוסח שהיא לא מתכוונת לדון בו.

אורי מקלב: כתבתי לו שיש כאן מרמה משפטית, מעשה מרמה ממשלתי.

אורי מקלב: השר לענייני דתות יודע שהתהליך יהיה אחר והוא לא מניד עפעף.

אורי מקלב: הוא יודע היום שהכנסת לא תדון, אבל הוא מגן על זה, מדבר על הנוסח החדש בתמימות בעיני הממשלה.

אורי מקלב: זו לא הטעיה של הממשלה?

אורי מקלב: זו לא הטעיה של התהליך?

אורי מקלב: בשעה מאוד מאוחרת אתמול אני מקבל מכתב תשובה מהיועץ המשפטי לממשלה: "פרק הזמן לקבלת הערות הציבור קוצר נוכח הדחיפות".

אורי מקלב: עדיף לשנות את תקנות הכנסת ובמקום 4 חודשים לתת עוד חודש או עוד חודשיים.

אורי מקלב: זה תהליך הרבה יותר קל, הרבה יותר אמיתי לאור הנסיבות שהיו, מאשר לעשות את כל החקיקה המעוותת הזאת בגלל לחץ הזמן.

אורי מקלב: לא יקרה שום דבר, אין מינוי מחר, אין שום דבר שעומד על הפרק.

גלעד קריב: הטענה לגבי מועדי תזכירי החוק נשמעה פה גם לגבי חוקים אחרים.

גלעד קריב: כיושב-ראש הוועדה אמרתי לפרוטוקול שבעניינים האלה עמדת האופוזיציה מקובלת עלי.

גלעד קריב: ביקשתי מנציגי משרד המשפטים באחד מהדיונים בשינוי חוקי היסוד, לשים לב לעניין הזה.

גלעד קריב: למרות שאפשר להיתלות בחריגים ובנוהל של היועץ המשפטי, אני חושב שהאמירה שאתם השמעתם בעניין חלק מהחוקים היא מאוד נכונה.

גלעד קריב: ניסינו טיפה לתקן את זה בוועדה בכך שהקפדנו שיהיו כמה דיונים בכל הצעת חוק, בכך שגם הזמנו את הציבור פעם אחר פעם להעלות כאן הערות.

גלעד קריב: סירבנו לרוץ אל חקיקה יום אחרי שהיא עברה במליאה.

גלעד קריב: אני מאוד זהיר בענייני תיקון תקנון הכנסת, שמעמדו כמעמד חוק.

גלעד קריב: מחר מסתיימת הצגת המועמדויות, נכון?

גלעד קריב: בשבוע הבא, לפני היציאה לפגרה, צריך לבחור את הנציגים.

גלעד קריב: המנהג החשוב של הכנסת זה שהבחירות נעשות במועד אחד ל-4 ועדות המינוי.

גלעד קריב: יש פה מעשה מרכבה אופוזיציוני ומעשה מרכבה קואליציוני.

גלעד קריב: בעניין הזה אפשר היה להבין את לוחות הזמנים.

גלעד קריב: האופוזיציה מקשה, ובצדק מבחינתה.

גלעד קריב: האופוזיציה עושה הכל כדי להקשות על הקואליציה לקדם חוקים.

גלעד קריב: זה בסדר גמור הפיליבסטרים.

גלעד קריב: אני חושב שדווקא פה יש דוגמה לחוק שברור שיש לו איזה שהוא מועד.

גלעד קריב: את טעות האנוש יש כאלה שייחסו לחסדי שמיים.

גלעד קריב: אני הייתי נזהר מלייחס להצבעה כזו או אחרת ולשגגה חסדי שמיים או פעולה מכוונת של הקדוש ברוך הוא, אבל כל אדם באמונתו.

גלעד קריב: הייתה פה טעות אנוש.

גלעד קריב: הברכה שאולי יצאה מטעות האנוש הזאת זה שהיה יותר משבוע שהציבור יכול היה להגיב.

גלעד קריב: היו ארגונים שהמשיכו לבוא בדין ודברים עם נציגים בוועדה.

גלעד קריב: הרבה דברים אפשר לומר על החוק הזה, אבל החוק הזה נדון שבועות לא מעטים בוועדה, היה על סדר היום הציבורי, זכה להתייחסות במליאה.

אורי מקלב: תבוא לממשלה ותגיד: אני מבקש את הנוסח הזה, או אני מבקש פטור מחובת הערות הציבור מכיוון שזה היה.

אורי מקלב: תלך בדרך הישרה.

אורי מקלב: זאת דרך רמייה ממש.

אורי מקלב: בא היועץ המשפטי לממשלה ואמר שבמסגרת דיוני הוועדות, לאור קשיים משפטיים שעלו במהלך הדיון בכנסת, החליטו חברי הכנסת על מספר תיקונים בהצעה.

אורי מקלב: רז נזרי, המשנה ליועץ המשפטי, אמר: "על אף הבעייתיות המעשית שקיימת בעניין, לא קיימת מניעה משפטית".

אורי מקלב: למה?

אורי מקלב: מכיוון שזה מה שהחליט השר.

אורי מקלב: הוא אומר: "בנסיבות אלה ביקש השר לשירותי דת כי הממשלה תעביר את הצעת החוק הממשלתית לדיון ולהצבעה בכנסת פעם נוספת".

גלעד קריב: ועדיין במדינת ישראל הממשלה היא זו שמחליטה איזה חוק היא תניח על שולחן הכנסת.

גלעד קריב: הוועדה סוברנית לחזור על עמדתה לשעבר, להציע נוסחים חדשים.

גלעד קריב: אתה אומר שזאת לא דרך המלך?

גלעד קריב: אני נוטה להסכים איתך.

אורי מקלב: זה לא תהליך שהוא רק בכאילו, זה תהליך אמיתי שצריך להיות מסודר.

אורי מקלב: אתה לא יכול להתעלם מדבר כזה.

גלעד קריב: אני לא מתעלם.

גלעד קריב: זאת סמכותם של שרי ממשלה.

גלעד קריב: אם יושב-ראש הכנסת היה עומד על דעתו ביחס לאותה שגיאת אנוש, הייתה יכולה להישמע גם פרשנות אחרת ביחס להוראות התקנון.

גלעד קריב: התקנון בעניין הזה יכול להתפרש לכאן או לכאן.

גלעד קריב: אני חושב שאם היה מדובר בטעות אנוש של חבר כנסת אחר, יושב ראש הכנסת היה נכנס לעובי הקורה.

גלעד קריב: מכיוון שהיה מדובר ביושב ראש הכנסת, הוא נהג כפי שנבחר ציבור ופרנס על הציבור צריך לנהוג, הוא הרחיק את עצמו מן הדיון ואמר: חברים, נעשתה פה טעות אנוש.

אורי מקלב: זה לא מדויק, היה ניסיון של היושב-ראש להגיד טעות.

גלעד קריב: הוא אמר שזאת הייתה טעות, יצא להתייעצות משפטית ואמר - -

אורי מקלב: זה היה לאחר טענות ועמידה על הזכות.

גלעד קריב: אני לא מסכים.

אורי מקלב: הייעוץ המשפטי הוא זה שהכריע בעניין הזה.

אורי מקלב: כן משמים, לא משמיים, אף אחד לא חשב שהכנסת לא תוכל להביא את זה עוד הפעם.

אורי מקלב: איך שהממשלה מתנהלת, איך שהקואליציה מתנהלת על חודו של קול, זה מה שחוקים כאלה - -

גלעד קריב: אנחנו מזמינים אתכם להצטרף לממשלה, אם אתם מוטרדים מחוד הקול של הקואליציה.

אורי מקלב: אתה יודע שהוזמנו.

אורי מקלב: זה לא שאנחנו סירבנו, אלא אתם מסרבים לקבל אותנו.

גלעד קריב: אתה יודע שאני שייך למפלגה - -

אורי מקלב: אתה יודע שאתם שותפים עם מפלגה שעשתה תנאי מראש שהחרדים לא יהיו שותפים בקואליציה הזאת.

גלעד קריב: האם אני מבין מדבריך שחברת הכנסת בזק ואני מקבלים ממך הרשאה לפעול בתוך הקואליציה לשינוי התנאי הזה כי אתם מעוניינים הצטרף?

אורי מקלב: נישואים שניים זה כבר משהו אחר.

אורי מקלב: יועץ משפטי צריך להתריע: אם יש לכם כוונה לשנות, תלכו בדרך המלך.

אורי מקלב: היום היועץ המשפטי צריך לבוא ולהגיד: רימו אותנו, הטעו את הממשלה, הביאו נוסח שלא מתכוננים לדון בו.

אורי מקלב: כל הדרך הייתה דרך קלוקלת, דרך שהיא לא דרך ישרה, דרך שהיא לא דרך המלך, דרך שמעוותת, דרך דורסנית.

אורי מקלב: אין כאן מהות.

אורי מקלב: הקואליציה כאן נגררת אחרי מישהו שחשקה נפשו להיות בוועדה.

אורי מקלב: אין כאן משהו מהותי.

אורי מקלב: יש קלון ומרמה ממשלתית בהצעת החוק שמגיעה אלינו היום לשנייה ושלישית.

גלעד קריב: תודה, חבר הכנסת מקלב, על הדברים הסדורים.

גלעד קריב: דעתנו, כמובן, שונה.

גלעד קריב: חברת הכנסת ענבר בזק, בבקשה.

ענבר בזק: חבר הכנסת מקלב, דיברת באריכות ואמרת הרבה מאוד דברים של טעם שהתחברתי אליהם, אבל אני רוצה דווקא לקחת את המשפט האחרון שלך על הדרך הדורסנית של החוק ולהגיד לך שאני רואה את הדברים טיפה אחרת.

ענבר בזק: מבחינתי, דרך דורסנית זה אחד המאפיינים הכי בולטים של בתי הדין הרבניים בכל הקשור לייצוג נשים.

ענבר בזק: עצם זה שאנחנו יושבים בשנת 2021 ובכלל דנים בנושא הזה של ייצוג נשים בוועדה שקשורה לבתי הדין הרבנים ש-50% ממי שנעזר בהם הם נשים שקולן היום לא נשמע, כשאנחנו יודעים שבמדינת ישראל יש ב-2021 תת ייצוג של נשים בכל מוקדי קבלת החלטות, בין אם בצבא, בין אם באקדמיה, בין אם בכנסת.

ענבר בזק: .

ענבר בזק: אפילו עכשיו, כשחגגנו את זה שיש 9 שרות בתוך ממשלה של 28 שרים, אנחנו עדיין בתת ייצוג.

ענבר בזק: אני רואה אותך ואת חבריך במפלגה נאבקים בכל כך הרבה תשוקה על האמת הפנימית שלכם, כשחלק מהאמת הפנימית שלכם זה להדיר אותי ושכמותי ממקום שבסופו של יום אמור לייצג משפחות, ובמשפחות האלו יש אישה וגבר.

ענבר בזק: יש כל כך הרבה נשים שמרגישות שקולן לא נשמע בבתי הדין הרבניים.

ענבר בזק: אם מדברים על דרך דורסנית, בוא נתחיל ונטפל במקום שהוא הכי דורסני, באותם בתי דין רבניים.

ענבר בזק: אני חושבת שהחוק הזה נחוץ.

ענבר בזק: נכון שהוא בגרסה שונה מהחוק המקורי, ואני מבינה את כל הטיעונים שלך על זה שהייתה דרך לעשות את זה, אבל בסוף, בשורה התחתונה, החוק הזה הוא חוק חשוב שנותן ייצוג לנשים באחד המקומות שהכי חשוב שקולן יישמע.

ענבר בזק: אני תומכת בחוק ואצביע בעדו, עם כל ההבנה לקושי שלכם לקבל את השינויים והפגיעה מבחינת

ענבר בזק: כם בסטטוס קוו.

אורי מקלב: אנחנו דיברנו על חוק שהוא חוק דורסני ופרסונאלי, ואילו את מדברת על עיוות שלדעתך יש בבתי הדין.

אורי מקלב: אני לא יכול על רגל אחת לתת את כל התורה, אבל אין קשר בין אחד לשני.

אורי מקלב: אם את חושבת שחוק בתי הדין בהרכב שלו הוא מעוות, הדרך מבחינתך צריכה להיות דרך של חקיקה בחלק הזה.

אורי מקלב: היושב ראש שם דגש על זה בגלל טענות, בגלל השקפת עולמו.

ענבר בזק: מדינת ישראל זה המקום היחיד בעולם בו לא ניתן לי חופש דת ופולחן כיהודייה.

ענבר בזק: אני יכולה להגיד לך שאני התחתנתי על פי ההלכה ולא מוכרת במדינת ישראל כנשואה.

ענבר בזק: הפקידה במשרד הפנים גם אמרה לי, "את לא נשואה, זה רק בראש שלך".

משה ארבל: אם זה נכון, את עברת עבירה פלילית שעונשה שתי שנות מאסר.

ענבר בזק: לא ייתכן שדווקא במדינת היהודים לא ניתן ליהודים להתחתן, להיקבר ולחיות חיים יהודיים כפי שהם היו רוצים, לפי חופש, דת ומצפון.

ענבר בזק: זאת המדינה היחידה בעולם שלא מכירים בנישואים של יהודי עם יהודייה רק בגלל שהם בחרו להתחתן בצורה אחרת.

ענבר בזק: יש פה כפייה של הרבנות, יש פה גוף דורסני שמרחיק יהודים מהיהדות, מרחיק יהודים מהדת.

ענבר בזק: אתם חייבים להבין שהגישה הזאת רק מרחיקה אותנו, היא לא מקרבת אותנו.

גלעד קריב: בקשה, נציגת משרד המשפטים.

יעל בלונדהים: חבר הכנסת מקלב הציג את התכתובת בינינו.

יעל בלונדהים: הדברים הובהרו שם.

יעל בלונדהים: גם בוועדת שרים וגם הפעם הוצגו הערות משרד המשפטים והקשיים שעלו מהנוסח.

יעל בלונדהים: הכנסת הייתה רשאית להביא נוסח אחר גם בפעם ההיא וגם בפעם הזאת.

יעל בלונדהים: מכיוון שהוגש לממשלה הנוסח המתוקן והוצגו שיש קשיים משפטיים בהעברת טיוטת חוק בלי אותו תזכיר, הדרג המדיני החליט לחזור לנוסח הראשון.

יעל בלונדהים: אני דוחה את הטענות על מעשה מרמה, כפי שציינת.

יעל בלונדהים: הממשלה רשאית להציג נוסח, והכנסת רשאית להציג נוסח אחר.

יעל בלונדהים: על אף שהדברים מעוררים את אי הנוחות שציינת, הם לא עולים כדי ההתבטאויות שציינת.

אורי מקלב: אם הייתם יודעים שהנוסח יהיה אחר, הייתם מסכימים לתהליך?

יעל בלונדהים: הממשלה רשאית להביא נוסח, והכנסת רשאית לשנות ממנו גם עכשיו.

גלעד קריב: אני ניגש להקראת החוק.

גלעד קריב: אני מזכיר שהקראת החוק נעשית על הנוסח שהונח על ידי על שולחן הוועדה, בתיאום עם הממשלה.

גלעד קריב: אדוני היועץ המשפטי, בבקשה.

אלעזר שטרן: הצעת חוק הדיינים (תיקון מס' 30), התשפ"א-2021 תיקון סעיף 6 1.

אלעזר שטרן: בחוק הדיינים, התשט"ו-1955 (להלן – החוק העיקרי), בסעיף 6 –

אלעזר שטרן: במקום "11" יבוא "13";

אלעזר שטרן: הקטע החל במילים "שני דיינים" יסומן "(2)";

אלעזר שטרן: יבוא "שר המשפטים, השר לשירותי דת וחבר אחר של הממשלה

אלעזר שטרן: שר המשפטים –בהסכמתו;";

אלעזר שטרן: הקטע החל במילים "שני עורכי דין" יסומן "(5)";

אלעזר שטרן: יבוא "שתי טוענות רבניות העובדות במקצוען, שייבחרו בתוך

אלעזר שטרן: שר המשפטים והשנייה על ידי השר לשירותי דת.

אלעזר שטרן: ";

אלעזר שטרן: תיקון סעיף 7 2.

אלעזר שטרן: בסעיף 7(ג)(2) לחוק העיקרי, במקום "שמונה" יבוא "עשרה" ובמקום "מ-11" יבוא "מ-13".

אלעזר שטרן: תיקון סעיף 16א 3.

אלעזר שטרן: בסעיף 16א לחוק העיקרי, בכל מקום, במקום "שבעה" יבוא "שמונה".

אלעזר שטרן: הוראות מעבר 4.

אלעזר שטרן: (א) על אף האמור בסעיף 6(א)(6) לחוק העיקרי כנוסחו בחוק זה, כהונתה של טוענת רבנית שמונתה לפני יום תחילתו של חוק זה (להלן – יום התחילה) תסתיים בתוך שנה מיום התחילה, ועם תום תקופת כהונתה – תיבחר טוענת רבנית לפי סעיף 6(א) האמור על ידי השר לשירותי דת.

אלעזר שטרן: (ב) על אף העברת סמכויות לפי החוק העיקרי שנעשתה בהתאם להוראות סעיף 31(ב) לחוק-יסוד: הממשלה, לפני יום התחילה, מיום התחילה ואילך סמכויות שר המשפטים לפי סעיף 6(א) לחוק העיקרי כנוסחו בחוק זה יהיו נתונות לו.

גלעד קריב: אנחנו נקצוב זמן להגשת ההסתייגויות עד שעה 12:15, ובשעה 12:30 ניגש להשמעת ההנמקות להסתייגויות.

אלעזר שטרן: ההסתייגויות הן לנוסח שכרגע מונח על שולחן הוועדה.

אורי מקלב: מתי היה התיאום עם שר הדתות על הנוסח החדש?

אורי מקלב: זה התיאום הקודם?

גלעד קריב: לא, קיימנו גם אחרי החלטת הממשלה, לקראת ההבאה לקריאה ראשונה.

אורי מקלב: הוא הביא בפניך את הסיבה שהוא מסכים?

גלעד קריב: לא, אני והשר כהנא ביצענו אין ספור שיחות על הצעת החוק.

אורי מקלב: אם אני אקרא לשר שקרן, אתה תגיד שאני לא צודק?

גלעד קריב: חד משמעית.

אורי מקלב: למה?

אורי מקלב: חבר הכנסת מקלב, אני תמיד אמליץ, במיוחד לך, כי אתה סמל ומופת על שפה אחרת ביחס לעמיתים ועמיתות.

אורי מקלב: ישנה הצעת חוק ממשלתית שהממשלה מחויבת אליה גם מכוח הסכמים קואליציוניים.

אורי מקלב: זאת ההצעה שהממשלה הניחה פעם ראשונה והניחה פעם שנייה.

אורי מקלב: הממשלה יודעת את עמדתי כיו"ר הוועדה היטב, ידעה אותה פעם קודמת, וידעה אותה גם הפעם הזאת.

אורי מקלב: אני הודעתי לממשלה שאני מתכוון, אחרי שאני אקבל את הנוסח, להניח את הנוסח שלי, והם נתנו את הסכמתם.

אורי מקלב: הנושא של 8 חברים בהדחה משנה את האיזון שהיה קודם.

אורי מקלב: זה לא אותו מספר שהיה קודם להדחת דיין.

גלעד קריב: לא, זה לא נכון.

גלעד קריב: זה לא משנה את ההרכב.

אורי מקלב: 7 מתוך 11, זה לא - -

גלעד קריב: תבדוק את האחוזים.

גלעד קריב: בדקנו את העניין הזה.

גלעד קריב: חבר הכנסת מקלב, תבדקו את הפרופורציות, ויותר מזה - תבדקו איזה הרכב נדרש לדבר הזה.

אורי מקלב: יש שינוי באחוזים.

גלעד קריב: השנוי הוא מינורי באחוזים.

אורי מקלב: מה הבעיה לעשות את - - ?

גלעד קריב: אין בזה צורך.

גלעד קריב: אני מציע שתהיה הסתייגות אחת עניינית בתוך ההסתייגויות שאתם מגישים לחוק, ואז נדבר.

גלעד קריב: בואו נבדוק עם הייעוץ המשפטי.

אלעזר שטרן: בדקנו את האחוזים, הם בדיוק באמצע.

גלעד קריב: היה 7 מתוך 11?

אלעזר שטרן: היה 7 מתוך 11, והיה אפשר להעלות את זה או ל-8 מתוך 13 או ל-9 מתוך 13.

אלעזר שטרן: חלק מהחישובים שלהם היו מבחינת הגושים, אם יש וטו לגוש מסוים מבחינת ההדחה.

אלעזר שטרן: כשיש לך היום 7 מתוך 11 והגוש הכי גדול הוא 4, זה אומר שאין לו שום וטו.

גלעד קריב: אנחנו צריכים לשנות את המצב הזה.

גלעד קריב: אם במצב הנוכחי אין וטו לנבחרי הציבור ולרבנים להדחה, את זה צריך לבדוק.

גלעד קריב: זה הרציונל שנשמור.

גלעד קריב: חבר הכנסת ארבל, בבקשה.

משה ארבל: אני מבקש להזכיר לך, אדוני, שבדיונים לגבי חוק הדיינים שהתקיימו בפעם הקודמת, כשציינתי בפניך את העובדה שבוועדה למינוי קאדים אין ייצוג לנשים בכלל, התחייבת - -

גלעד קריב: לא התחייבתי, אמרתי שנבדוק.

משה ארבל: אמרת שאתה מתכוון לקחת את הסוגיה הזאת ברצינות, לבדוק את הסוגיה.

משה ארבל: כאשר מגיעים לכאן עם חוק הדיינים פעם נוספת כדי להעביר אותו לטובת שיקולים קואליציוניים כאלה ואחרים, וכאשר זכויותיהן של נשים שמגיעות לערכאות שדנות בדיני משפחה נרמסות כי אתם מתעלמים מזה רק בגלל שהן מוסלמיות, זו גזענות שבשתיקה.

משה ארבל: אם היית הגון עם עצמך, היית צריך לעמוד על כך שתנאי להעברת חוק הדיינים יהיה תיקון מיידי גם לסוגית מינוין של נשים לוועדות למינוי קאדים.

משה ארבל: אתם עושים שקר בנפשכם רק מכיוון שהן מוסלמיות.

משה ארבל: מכיוון שהן מוסלמיות אתם מתגזענים עליהן גזענות שבשתיקה.

משה ארבל: מדובר כאן על מהלך חמור ביותר.

משה ארבל: נשים הן נשים, ואין הבדל בין אישה מוסלמית לאישה יהודייה.

משה ארבל: אתם רומסים את כבודן של אותן נשים, לא מעניין אתכם בכלל.

משה ארבל: כל הסיפור פה הוא אך ורק פוליטי, אין פה שום כוונה אמיתית לבוא ולחולל שינוי אמיתי בנוגע למעמדן של נשים.

משה ארבל: לגופה של הצעת החוק, ומכיוון שציינת שזה על דעת הממשלה, אני מבקש לשאול את נציגת משרד המשפטים, האם הנוסח שהוקרא בסעיף 4(א), שהוא חקיקה פרסונאלית אישית לגבי חברה שבאישור משרד המשפטים נחתם לה כתב מינוי לשלוש שנים ועכשיו קוצבים ומצמצמים לה את התקופה, הוא תהליך ראוי ונכון?

משה ארבל: כאשר יושב-ראש הוועדה מציין שזה בהסכמת הממשלה, זה אמור להיות גם בהסכמתכם, אתם נציגי הממשלה ושומרי הסף.

יעל בלונדהים: אנחנו רואים קושי משמעותי עם הדבר הזה.

יעל בלונדהים: כשהבקשה לקצוב כהונה הגיעה שלא במסגרת חקיקה זה לא התאפשר.

יעל בלונדהים: בחקיקה ראשית הגבולות יותר רחבים.

יעל בלונדהים: אנחנו באים למנוע את זה רק כשאנחנו אומרים מניעה משפטית.

יעל בלונדהים: לא ראינו לנכון להגיד מניעה משפטית, במיוחד במצב שהקציבה היא לא מידית אלא קציבה שנותנת עוד פרק זמן משמעותי לכהונה.

גלעד קריב: אני רק אזכיר לחבר הכנסת ארבל, ששני השרים שהיו רלוונטיים למערכת בתי הדין הדתיים במדינת ישראל היו בידיה של מפלגת ש"ס שנים ארוכות.

גלעד קריב: השר לשירותי דת ושר הפנים.

משה ארבל: מה רלוונטי שר הפנים?

גלעד קריב: כי העדות הלא יהודיות - -

משה ארבל: בתי הדין השרעיים הם במשרד המשפטים.

גלעד קריב: אתה התייחסת לזכויותיהן של נשים בקהילות שונות בישראל.

גלעד קריב: אני אעמוד ואציין שהאחרונים שיכולים לטעון בעניין הזה הם נציגי מפלגת ש"ס, כי הייתה לכם את כל ההזדמנות בהיותכם בממשלה לתקן את העיוותים האלה.

גבי לסקי: ואין להם נשים במפלגה.

גלעד קריב: זה באמת קצת מוזר שנציג של מפלגה שאוסרת על נשים להיבחר במסגרת רשימתה, ידבר כאן על זכויות נשים במדינת ישראל, אבל כל אדם, בוודאי כל חבר כנסת, זכאי להשמיע את קולו ברמה.

גלעד קריב: כשם שלך ניתנה הזכות לזעוק את זעקתן של הנשים בישראל, גם אנחנו ,חברת הכנסת לסקי ואני, נציין שיש מנה גדושה של צביעות שבמפלגה שמונעת מנשים להתמודד ברשימותיה נציגיה ידברו על זכויות נשים.

גלעד קריב: הצעת החוק שאנחנו נקדם היום בוועדה, ובתקווה במליאה בהמשך היום, עושה תיקון קל לעיוות ארוך השנים ביחס לזכויות נשים במערכת בתי הדין הרבניים בישראל.

משה ארבל: תתקן עכשיו, יש לך אפשרות.

משה ארבל: למה מוסלמיות לא חשובות לך?

משה ארבל: זו גזענות שבשתיקה.

גבי לסקי: אם זו הסתייגות, אני אצביע בעדה.

גלעד קריב: כמובן שחבר הכנסת ארבל שוכח שמכהנת היום אישה בבתי הדין השרעיים.

משה ארבל: אין חברה אחת בוועדה למינוי קאדים.

גלעד קריב: לא חסומה הדרך של נשים לכס השיפוט בבתי הדין השרעיים, בניגוד למה שקורה בבתי הדין הרבניים.

גלעד קריב: אנחנו תמיד נשמח לשתף כאן פעולה, גם חברי אופוזיציה וגם חברי קואליציה, בקידום זכויות נשים במדינת ישראל בכל התחומים.

גלעד קריב: תודה רבה, אני נועל את הישיבה בנושא הצעת החוק.